CELEX: 22015A0428(01)
Language: sk
Date: 2015-03-25 00:00:00
Title: Dohoda vo forme výmeny listov medzi Európskou úniou a Stredoafrickou republikou o štatúte vojenskej poradnej misie Európskej únie v rámci SBOP v Stredoafrickej republike (EUMAM RCA) v Stredoafrickej republike

28.4.2015   
            
            
               SK
            
            
               Úradný vestník Európskej únie
            
            
               L 108/3
            
         DOHODA
   vo forme výmeny listov medzi Európskou úniou a Stredoafrickou republikou o štatúte vojenskej poradnej misie Európskej únie v rámci SBOP v Stredoafrickej republike (EUMAM RCA) v Stredoafrickej republike
   V Bruseli 25. marca 2015
   J. E. pani Catherine Samba-Panza
   dočasná hlava štátu
   Stredoafrická republika
   Vaša Excelencia,
   Rada Európskej únie prijala 19. januára 2015 rozhodnutie (SZBP) 2015/78 o zriadení vojenskej poradnej misie Európskej únie v rámci SBOP v Stredoafrickej republike (EUMAM RCA).
   Ako som Vám oznámila vo svojom liste z 15. januára, na ktorý ste láskavo odpovedali už 16. januára, teraz je potrebné určiť štatút misie EUMAM RCA a jej personálu formou medzinárodnej dohody medzi Vašou krajinou a Európskou úniou.
   Ako viete, Stredoafrická republika uzavrela 16. apríla 2008 dohodu o štatúte ozbrojených síl pod vedením Európskej únie rozmiestnených v Čade a Stredoafrickej republike (EUFOR Tchad/RCA) v súlade s rezolúciou Bezpečnostnej rady Organizácie Spojených národov č. 1778 (2007).
   Ustanovenia uvedenej dohody, ktorej platnosť sa skončila dňom odchodu posledných zložiek operácie EUFOR RCA, však v plnej miere vyhovujú potrebám misie EUMAM RCA, ktorá bude pôsobiť v Stredoafrickej republike.
   Navrhujem preto, aby sa podobne ako v prípade operácie EUFOR RCA v marci 2014 všetky ustanovenia uvedenej dohody (články 1 až 19) uplatňovali aj na misiu EUMAM RCA, pričom:
   
               —
            
            
               akýkoľvek odkaz na EUFOR v uvedených článkoch sa bude považovať za odkaz na EUMAM RCA,
            
         
               —
            
            
               akýkoľvek odkaz na veliteľa síl Európskej únie sa bude považovať za odkaz na veliteľa misie EUMAM RCA,
            
         
               —
            
            
               dopravné prostriedky uvedené v článku 1 ods. 3 písm. a), článku 3 ods. 2 a článku 4 ods. 3 sa budú považovať za prostriedky, ktoré zahŕňajú dopravné prostriedky vo vlastníctve národných kontingentov tvoriacich EUMAM RCA, ako aj dopravné prostriedky, ktoré si EUMAM RCA prenajme,
            
         
               —
            
            
               odkaz na rezolúciu Bezpečnostnej rady Organizácie Spojených národov č. 1778 (2007) z 25. septembra 2007 v článku 1 ods. 3 písm. b) sa považuje za odkaz na našu výmenu listov z 15. a 16. januára tohto roku a zároveň na uvedené rozhodnutie Rady Európskej únie z 19. januára 2015.
            
         Bola by som Vám zaviazaná, ak by ste mi mohli oznámiť, či súhlasíte s týmito návrhmi. V prípade kladnej odpovede z Vašej strany tento list a Vaša odpoveď budú spoločne predstavovať právne záväznú medzinárodnú dohodu medzi Stredoafrickou republikou a Európskou úniou o štatúte misie EUMAM RCA, ktorá nadobudne platnosť dňom prijatia Vášho listu s odpoveďou.
   Prijmite, prosím, Vaša Excelencia, prejav mojej najhlbšej úcty.
   
      
         Za Európsku úniu
      
      Federica MOGHERINI
   
   V Bangui 14. apríla 2015
   Vážená pani Federica MOGHERINI
   vysoká predstaviteľka Európskej únie pre zahraničné veci a bezpečnostnú politiku
   Vážená pani vysoká predstaviteľka,
   ďakujem Vám za Váš list z 25. marca 2015 týkajúci sa misie EUMAM RCA, v ktorom sa uvádza:
   „Rada Európskej únie prijala 19. januára 2015 rozhodnutie (SZBP) 2015/78 o zriadení vojenskej poradnej misie Európskej únie v rámci SBOP v Stredoafrickej republike (EUMAM RCA).
   Ako som Vám oznámila vo svojom liste z 15. januára, na ktorý ste láskavo odpovedali už 16. januára, teraz je potrebné určiť štatút misie EUMAM RCA a jej personálu formou medzinárodnej dohody medzi Vašou krajinou a Európskou úniou.
   Ako viete, Stredoafrická republika uzavrela 16. apríla 2008 dohodu o štatúte ozbrojených síl pod vedením Európskej únie rozmiestnených v Čade a Stredoafrickej republike (EUFOR Tchad/RCA) v súlade s rezolúciou Bezpečnostnej rady Organizácie Spojených národov č. 1778 (2007).
   Ustanovenia uvedenej dohody, ktorej platnosť sa skončila dňom odchodu posledných zložiek operácie EUFOR RCA, však v plnej miere vyhovujú potrebám misie EUMAM RCA, ktorá bude pôsobiť v Stredoafrickej republike.
   Navrhujem preto, aby sa podobne ako v prípade operácie EUFOR RCA v marci 2014 všetky ustanovenia uvedenej dohody (články 1 až 19) uplatňovali aj na misiu EUMAM RCA, pričom:
   
               —
            
            
               akýkoľvek odkaz na EUFOR v uvedených článkoch sa bude považovať za odkaz na EUMAM RCA,
            
         
               —
            
            
               akýkoľvek odkaz na veliteľa síl Európskej únie sa bude považovať za odkaz na veliteľa misie EUMAM RCA,
            
         
               —
            
            
               dopravné prostriedky uvedené v článku 1 ods. 3 písm. a), článku 3 ods. 2 a článku 4 ods. 3 sa budú považovať za prostriedky, ktoré zahŕňajú dopravné prostriedky vo vlastníctve národných kontingentov tvoriacich EUMAM RCA, ako aj dopravné prostriedky, ktoré si EUMAM RCA prenajme,
            
         
               —
            
            
               odkaz na rezolúciu Bezpečnostnej rady Organizácie Spojených národov č. 1778 (2007) z 25. septembra 2007 v článku 1 ods. 3 písm. b) sa považuje za odkaz na našu výmenu listov z 15. a 16. januára tohto roku a zároveň na uvedené rozhodnutie Rady Európskej únie z 19. januára 2015.
            
         Bola by som Vám zaviazaná, ak by ste mi mohli oznámiť, či súhlasíte s týmito návrhmi. V prípade kladnej odpovede z Vašej strany tento list a Vaša odpoveď budú spoločne predstavovať právne záväznú medzinárodnú dohodu medzi Stredoafrickou republikou a Európskou úniou o štatúte misie EUMAM RCA, ktorá nadobudne platnosť dňom prijatia Vášho listu s odpoveďou.“
   Je mi cťou Vám oznámiť, že súhlasím s ustanoveniami navrhnutými vo Vašom liste.
   Prijmite, prosím, vážená pani vysoká predstaviteľka, prejav mojej najhlbšej úcty.
   
      
         Za Stredoafrickú republiku
      
      Catherine SAMBA-PANZA